text: Spor-arbejder gør, at togpassagerer må over i busser
  22 maj 2013 kl. 17.30
  Banedanmark vil de næste godt tre måneder ombygge spor fra Esbjerg og nordpå. Det betyder, at togpassagerer må tage busser.
  Arbejdet begynder på lørdag og vil vare tre en halv måned.
  Gamle skinner, sporskifter, træsveller og skærver bliver udskiftet.
  - Med arbejdet får de vestjyske passagerer en bedre og mere robust bane tilbage, siger projektleder Hanne E. Svendsen.
  - Når vi ombygger spor og sporskifter, bliver vi desværre nødt til at lukke de berørte strækninger i perioder. Arbejdet er planlagt, så det ligger i sommermånederne, hvor der traditionelt er færrest passagerer, der benytter togene, siger Hanne E. Svendsen.
  Se hvor og hvornår busser vil erstatte tog på www.arriva.dk
  